wickkiey/tamil-wikipedia-chunked huggingface dataset:
# கரௌலி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 33 சதுர கிலோ மீட்டர் பரப்பளவும், 35 வார்டுகளும் கொண்ட கரௌலி நகரத்தின் மொத்த மக்கள் தொகை 82,960 ஆகும். மக்கள் தொகையில் ஆண்கள் 43,908 மற்றும் 39,052 பெண்கள் உள்ளனர். பாலின விகிதம் 1000 ஆண்களுக்கு 889 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 13114 ஆகும். இதன் சராசரி எழுத்தறிவு 68.8% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 11,695 மற்றும் 2,651 ஆகவுள்ளனர். இதன் மக்கள் தொகையில் இந்துக்கள் 76.90%, இசுலாமியர்கள் 22.54%, சமணர்கள் 0.32%, கிறித்துவர்கள் 0.09% மற்றும் பிறர் 0.24% ஆக உள்ளனர்.
# கரௌலி

## கரௌலி கலவரம்

கரௌலி நகரத்தில் புத்தாண்டு மற்றும் இராம நவமியை முன்னிட்டு இந்துக்கள் 2 ஏப்ரல் 2022 அன்று முஸ்லீம்கள் அதிகம் வாழும் பகுதி வழியாக ஊர்வலம் சென்ற போது, முஸ்லீம்கள் ஊர்வலத்தினர் மீது கல்வீசித் தாக்குதல் தொடுத்ததால் கலவரம் நிலவியது. கலவரத்தில் இருபிரிவினரின் 80 பேர்களின் சொத்துக்கள் தாக்கப்பட்டது. கலவரம் தொடர்பாக 44 பேர்களை காவல்துறையினர் அடையாளம் கண்டதுடன், 23 பேர்களை கைது செய்து, 10 முதல் தகவல் அறிக்கை பதிவு செய்துள்ளது.
# வீரராகவா செப்பேடுகள்

**வீரராகவா செப்பேடுகள்**, (கொச்சி, கி.பி.1225 ஆம் ஆண்டு தேதியிட்டது) அல்லது **வீரராகவ சக்கரவர்த்தியின் கோட்டயம் ஏடுகள்** (Kottayam plates of Viraraghava), அல்லது **சிரியன் கிறித்தவ செப்பேடு** (Syrian Christian Copper plate), அல்லது **இரவி கொற்டனின்** ஏடு (Iravi Kortann's Plate), என்பது மாகோதையார் பட்டினத்தில் (நவீன கொடுங்கல்லூர்) மணிக்கிரமத்தின் (மணிகிராமம்) தலைவனான சிரிய கிறித்தவ வணிகன் இரவி கொற்டனுக்கு (iravikorttan) உள்ளூர் மன்னர் வீரராகவா வழங்கிய சலுகையை விவரிக்கிறது.
# வீரராகவா செப்பேடுகள்

## மணிக்கிராமம்

மணிக்கிராமம் என்பது, அஞ்சுவண்ணம் மற்றும் ஐநூற்றுவர் வணிகர் சங்கம் (Merchant Guilds) போல, இடைக்கால தென்னிந்தியாவின் முக்கிய வணிகர் சங்கங்களில் (Merchant guilds in medieval South India) ஒன்றாகும்.
# வீரராகவா செப்பேடுகள்

## கல்வெட்டு குறிப்புகள்

- வீரராகவா குறிப்பிட்ட வீரகேரளாவின் வழித்தோன்றலாக விவரிக்கப்படுகிறார்.
- இரவிகொற்டன் " சேர/கேரள நிலத்தின் பெரிய வணிகன்" என்று விவரிக்கப்படுகிறார்.
- நான்கு கோயில்கள் (நாலு தளி) பற்றிக் குறிப்பிடப்பட்டுள்ளன
- குறிப்பிட்டுள்ள சாட்சிகள்
- பன்னியூர் மற்றும் சோக்கிரம்
- வேணாடு, ஒடநாடு, ஏரநாடு, வள்ளுவநாடு
- எழுதியவர் (Scribe) பெயர் - நம்பி சதேயன்
# புத்தசாசன, சமய மற்றும் கலாசார அலுவல்கள் அமைச்சு

இலங்கையில் பௌத்த நடவடிக்கைகளையும் புத்த மதத்தையும் மேம்படுத்தும் நோக்கில் பௌத்த அலுவல்கள் திணைக்களம் செயற்பட்டுக் கொண்டிருந்தபோது முதல்முறையாக அதே நடவடிக்கைகளுக்கு **புத்தசாசன, சமய மற்றும் கலாசார அலுவல்கள் அமைச்சு** 1988ஆம் ஆண்டு யூன் 16ஆம் திகதி ஸ்தாபிக்கப்பட்டது.  
அவ்வாறு அமைக்கப்பட்ட இந்த அமைச்சு முதல் முறையாக புத்தசாசன அமைச்சாக, முறையே மத அலுவல்கள் மற்றும் ஒழுக்கநெறி மேம்பாட்டு அமைச்சாக மீள நியமிக்கப்பட்டது. அது பௌத்த அலுவல்களுக்கு அதைச் சார்ந்த அலுவல்களுக்கும் வரையறுக்கப்பட்டது. அது இலங்கையில் ஏனைய அனைத்து மதங்களின் மேம்பாட்டுக்காவும் ஸ்தாபிக்கப்பட்டது.  
புத்தசாசன மற்றும் மத அலுவல்கள் அமைச்சு 2010 ஏப்பிறல் 30ஆம் திகதியிட்ட வர்த்தமானி (அதி விசேட) அறிவித்தல் மூலம் பிரகடனப்படுத்தப்பட்டது. மேலும் அமைச்சின் விடயப்பரப்பில் பௌத்த அலுவல்கள் திணைக்களம், முஸ்லீம் மத மற்றும் கலாசார அலுவல்கள் மற்றும் இலங்கை பொது நம்பிக்கை பொறுப்பு என்பனவும் உள்ளடங்குகின்றன. பிற்காலத்தில், புனித பிரதேசங்களைத் திட்டமிடுதல் மற்றும் அபிவிருத்தி செய்தல் ஆகிய நடவடிக்கைகளும் இந்த அமைச்சுக்கு ஒப்படைக்கப்பட்டது. அத்துடன் இந்த அமைச்சின் விடயப்பரப்பின் கீழ் வருகின்ற மேற் குறிப்பிட்ட திணைக்களங்களின் ஏனைய நடவடிக்கைகளும் 2010 நவம்பர்; 30ஆம் திகதியிட்ட வர்த்தமானி (அதி விசேட) அறிவித்தல் மூலம் இந்த அமைச்சின் கீழ் கொண்டுவரப்பட்டது.  
அதற்கு அமைவாக இந்த அமைச்சுக்கு ஒப்படைக்கப்பட்ட குறிப்பிட்ட பணிகளில் கொள்கை தயாரிப்பு நிகழ்ச்சித்திட்டங்கள் மற்றும் ஒழுக்கம் மிக்க சமுதாயத்தைக் கட்டியெழுப்புவதற்காக மத விழுமியங்களை மேம்படுத்துவதற்கான கருத்திட்டங்கள் மற்றும் பொருத்தமான நிகழ்ச்சித்திட்டங்கள் என்பவற்றை அமுலாக்குதல் மற்றும் அரசியலமைப்பில் வாசகம் 10 மற்றும் 14 (i) (உ) என்பவற்றின் மூலம் உறுதி செய்யப்பட்டுள்ள அனைத்து மதங்களையும் பாதுகாப்பதோடு 09வது வாசகத்தில் விபரிக்கப்பட்டுள்ள ஏற்பாடுகளுக்கு அமைவாக பௌத்த மதத்தை பேணிக்காத்தல் என்பவையும் அடங்குகின்றன.  
அதன் பின்னர் புத்தசாசன அமைச்சு 2015.01;.18ஆம் திகதியிட்ட வர்த்தமானி (அதி விசேட) அறிவித்தல் மூலம் மீள ஸ்தாபிக்கப்பட்டது. பௌத்த அலுவல்கள் திணைக்களம் மாத்திரம் இந்த அமைச்சின் கீழ் கொண்டு வரப்பட்டதோடு ஏனைய மதங்களுக்கு உரிய திணைக்களங்கள் இந்த புத்தசாசன அமைச்சிலிருந்து அகற்றப்பட்டு 21.09.2015ஆம் திகதியிட்ட அதி விசேட வர்த்தமானி அறிவித்தல் மூலம் மீள ஸ்தாபிக்கப்பட்டது.
# மரியன் கோஷ்லேண்ட் அறிவியல் அருங்காட்சியகம்

**மரியன் கோஷ்லேண்ட் அறிவியல் அருங்காட்சியகம்** (*Marian Koshland Science Museum*) அமெரிக்க தேசிய அறிவியல் அகாடமியின் (NAS) பராமரிப்பில் வாஷிங்டன், டிசி யில் 2004 ஆம் ஆண்டு முதல் 2017 ஆம் ஆண்டு வரை செயல்பட்டு மூடப்பட்டது. பொதுமக்களுக்கு ஏற்ற வகையில், நவீன அறிவியல் மற்றும் அறிவியல் சிக்கல்களை எளிதாக அணுகக்கூடிய வகையில், காட்சிப்பொருட்கள் இந்த அருங்காட்சியகத்தில் இடம்பெற்றிருந்தன. இது அமெரிக்காவின் தேசிய அகாடமிகளின் அறிக்கைகளில் முன்வைக்கப்பட்ட, தேசிய மற்றும் உலகின் பொதுக் கொள்கை முடிவுகளுக்கு ஏற்ப, அறிவியல் சிக்கல்களை ஆராய்ந்தது. தேசிய அறிவியல் அகாடமியின் அருங்காட்சியகம் லேப்எக்ஸாக (LabX) மாறியது.
# மரியன் கோஷ்லேண்ட் அறிவியல் அருங்காட்சியகம்

## கண்காட்சி வளர்ச்சி

கோஷ்லாண்ட் அறிவியல் அருங்காட்சியகம் தேசிய அறிவியல் அகாடமியின் ஒரு பகுதியாக இருந்தது. அருங்காட்சியகத்தை மேம்படுத்த அறிவியல் வல்லுநர்கள் குழுவாக இணைந்து செயல்பட்டனர். இந்த வல்லுநர்களின் குழுக்களின் வழிகாட்டுதலின் அடிப்படையில் கண்காட்சி கூடங்கள் (Galleries) உருவாக்கப்பட்டன. ஒவ்வொரு காட்சிப் பொருளுக்கும் ஒரு அறிவியல் வழிகாட்டுதல் குழுவோ துறை சார்ந்த வல்லுநர் குழுவோ மேற்பார்வையிட்டு வழிகாட்டியது. அருங்காட்சியகப் பணியாளர்களின் முக்கியக் குழு, மேம்பாடு மற்றும் புனையமைப்பு உட்பட காட்சிப்பொருட்களுக்கான தேர்வின் அனைத்து அம்சங்களையும் எளிதாக்கியது. இந்த அருங்காட்சியகம் தனிப்பட்ட முறையில், நேர்முகமாகவோ அல்லது இணைய இயங்கலை வாயிலாகவோ, ஆலோசனைக் குழுக்களிடமிருந்து உள்ளீட்டைப் (Input) பெற்றது. இந்த அருங்காட்சியகத்தில் மூலோபாய திட்டமிடலில் அருங்காட்சியக ஆலோசனைக் குழுவும் ஈடுபட்டிருந்தது.  
இந்த அருங்காட்சியகம் இரண்டு முதன்மை காட்சிப்பொருட்களை மையமாகக் கொண்டது: "புவி ஆய்வகம்" (Earth Lab), இது காலநிலை மாற்றம் தொடர்பான பிரச்சினைகளில் கவனம் செலுத்துகிறது; "வாழ்க்கை ஆய்வகம்" (Life Lab) கற்றல், முதுமை, ஊட்டச்சத்து மற்றும் தொற்று நோய்கள் ஆகியவற்றில் கவனம் செலுத்துகிறது. இந்த அருங்காட்சியகத்தில் "அறிவியல் அதிசயங்கள்" என்ற பிரிவு ஊடாடத்தக்க காட்சிப் பொருட்களுக்கான (interactive exhibits) செயல்பாடுகளில் ஈடுபட்டு வருகிறது.
# மரியன் கோஷ்லேண்ட் அறிவியல் அருங்காட்சியகம்

## அருங்காட்சியகத்தின் தோற்றம்

ஏப்ரல் 2004 ஆம் தேதி தொடங்கப்பட்ட மரியன் கோஷ்லேண்ட் அறிவியல் அருங்காட்சியகத்திற்கு, மரியன் கோஷ்லேண்ட் என்பவரின் பெயரிடப்பட்டது. இவர் நோய் எதிர்ப்பு சக்தி வல்லுநரும் மூலக்கூறு உயிரியலாளரும் ஆவார். இவர் ஆன்டிபாடிகளின் நடத்தையில் அற்புதமான ஆய்வுகளை மேற்கொண்டார். இவரது கணவர் டேனியல் கோஷ்லேண்ட் என்சைம்கள் மற்றும் பாக்டீரியாக்கள் பற்றிய ஆய்வில் வல்லமை பெற்ற ஒரு மூலக்கூறு உயிரியலாளர் ஆவார். இவர்கள் அளித்த நன்கொடையின் விளைவாக இந்த அருங்காட்சியகம் உருவாக்கப்பட்டுள்ளது. எலைட் லிபரல் ஆர்ட்ஸ் கல்லூரி, ஹேவர்ஃபோர்ட் கல்லூரியில் உள்ள மரியன் கோஷ்லேண்ட் ஒருங்கிணைந்த இயற்கை அறிவியல் மையத்துடன் அருங்காட்சியகம் தன் பெயரைப் பகிர்ந்து கொண்டது.
# மரியன் கோஷ்லேண்ட் அறிவியல் அருங்காட்சியகம்

## இடம்

இந்த அருங்காட்சியகம் 525 E தெரு, NW இல் அமைந்துள்ளது. அருங்காட்சியக நுழைவு வாயில் வாஷிங்டன், டிசி யின் பென் குவார்ட்டர் பகுதியின் 6வது மற்றும் E தெருக்கள், NW சந்திப்பில் உள்ளது.
# பி. வி. பரபிரம்ம சாஸ்திரி

**பி.வி.பரபிரம்ம சாஸ்திரி** (1920-2016) ஐக்கிய ஆந்திரப் பிரதேச அரசின் தொல்லியல் துறையின் துணை இயக்குநராகப் பதவி வகித்த ஒரு தொல்லியல் ஆய்வாளர், வரலாற்றாசிரியர், கல்வெட்டு வல்லுநர் மற்றும் நாணயவியல் வல்லுநர் ஆவார்.
# பி. வி. பரபிரம்ம சாஸ்திரி

## தொடக்ககால வாழ்க்கை

சாஸ்திரி குண்டூர் மாவட்டத்தில் உள்ள பெத்த கொண்டூர் (Pedda Konduru) கிராமத்தில் 1921 ஆம் ஆண்டு பிறந்தார். அவருடைய முன்னோர்கள் ஐதராபாத்தில் குடியேறியவர்கள்.
# பி. வி. பரபிரம்ம சாஸ்திரி

## வரலாற்று ஆய்வாளர்

தெலுங்கு மற்றும் சமஸ்கிருதத்தில் புலமை மிக்கவரும், கல்வெட்டு ஆய்வாளருமான இவர் காகதீய வம்சத்தின் வரலாற்றை (History of Kakatiya Dynasty) மீண்டும் கட்டியெழுப்புவதில் முக்கியப் பங்கு வகித்தார். தேர்ந்தெடுக்கப்பட்டார். 2015 ஆம் ஆண்டில் தேசிய சக ஆய்வாளர் நிலைக்கு தேர்ந்தெடுக்கப்பட்ட இருவரில் சாஸ்திரியும் ஒருவர். இந்திய வரலாற்று ஆராய்ச்சி கவுன்சில் என்பது மனிதவள மேம்பாட்டு அமைச்சகத்தின் கீழ் உள்ள முதன்மையான வரலாற்று ஆராய்ச்சி அமைப்பாகும்.
# பி. வி. பரபிரம்ம சாஸ்திரி

## தொல்லியல், கல்வெட்டு ஆய்வுகள்

இவர் 1981 வரை தொல்லியல் மற்றும் அருங்காட்சியகத் துறையில் துணை இயக்குநராகப் பணியாற்றி ஒய்வு பெற்றார்.  
அவர் நடத்திய சாதவாகன வம்சத்தின் தொல்பொருள் மற்றும் வரலாற்று ஆராய்ச்சியின் அடிப்படையில், *கௌதமிபுத்ரா சதகரணி* திரைப்படத்தின் முன் வெளியீட்டு நிகழ்வுகளில், தெலுங்கு வரலாற்று ஆராய்ச்சிக்கான அவரது பங்களிப்புகள் குறிப்பிடப்பட்டுள்ளன.
# பி. வி. பரபிரம்ம சாஸ்திரி

## படைப்புகள்

சாஸ்திரி வரலாற்று மற்றும் தொல்லியல் துறையில் பல படைப்புகளை பிற வரலாற்றாசிரியர்களுடன் இணைந்து எழுதியுள்ளார். பின்வருவன இவரது படைப்புகளாகும்:  
- *Epigraphia Andhrica*
- *Rural Studies in Early Andhra* in which he traced the historical origins of the Kamma caste.
- *Unknown Coins*
- *Researches In Archaeology, History & Culture In The New Millennium - Dr. P.V. Parabrahma Sastry Felicitation Volume*
- *Telugu lipi, āvirbhāva vikāsālu*
- *Kākatīya caritra*
- *Kākatīya coins and measures*
- *Inscriptions of Andhra Pradesh : Karimnagar District*
- *The Kākatiyas of Warangal*
- *Select epigraphs of Andhra Pradesh*
- *Siddhōdvāha of Nr̥isiṁha*
# பி. வி. பரபிரம்ம சாஸ்திரி

## இறப்பு மற்றும் மரபுரிமைப் பேறு

சாஸ்திரி தனது 96வது வயதில் 27 ஜூலை 2016 அன்று நீண்டகால நோய் காரணமாக காலமானார். இவருக்கு மனைவி, மூன்று மகள்கள் மற்றும் ஒரு மகன் உள்ளனர்.
# ஆலிங்கனம் (திரைப்படம்)

**ஆலிங்கனம்** ( transl.<span>தழுவுதல்</span> ) என்பது 1976 ஆம் ஆண்டு வெளிவந்த இந்திய மலையாள மொழித் திரைப்படமாகும். இது ஐ. வி. சசி இயக்கி, எம். ராமச்சந்திரனால் தயாரிக்கப்பட்ட திரைப்படமாகும். இப்படத்தில் ராகவன், ஸ்ரீதேவி, ராணி சந்திரா, வின்சென்ட் ஆகியோர் நடித்துள்ளனர் . படத்திற்கு ஏடி உம்மர் இசையமைத்துள்ளார். சசி அதை தமிழில் *பகலில் ஒரு இரவு* (1979) என்ற பெயரில் மீண்டும் ஸ்ரீதேவி நடிப்பில் மறு ஆக்கம் செய்தார்.
# ஆலிங்கனம் (திரைப்படம்)

## நடிகர்கள்

- இராகவன் இரமேஷ்
- ஸ்ரீதேவி பிந்து
- இராணி சந்திரா டாக்டர். ராஜி
- வின்சென்ட் வினோத்
- பால் வெங்கோலா
- பிரதாப்சந்திரன்
- பகதூர் இராஜசேகரன்
- கே.பி.உம்மர் டாக்டர்.கோபிநாத்
- குதிரவட்டம் பப்பு நீலம்பரன்
- லீலா நம்பூதிரி
- மீனா சாரதாம்மா
- இராகினி விமலா
- வஞ்சியூர் இராதா
# ஆலிங்கனம் (திரைப்படம்)

## தயாரிப்பு

12 அல்லது 13 வயதாக இருந்தாலும், ஸ்ரீதேவி வயது வந்தவராக நடித்த ஆரம்பப் படங்களில் ஆலிங்கனமும் ஒன்று.
# ஆலிங்கனம் (திரைப்படம்)

## ஒலிப்பதிவு

ஏ.டி.உம்மர் இசையமைத்த இப்படத்தின் பாடல் வரிகளை பிச்சு திருமலா எழுதியுள்ளார்.
| 1 | "சந்தன காந்திகள்" | கே. ஜே. யேசுதாஸ் | பிச்சு திருமலை |  |
| --- | --- | --- | --- | --- |
| 2 | "ஹேமந்தம் தொழுதுனாரும்" | கே.ஜே.யேசுதாஸ், கோரஸ் | பிச்சு திருமலா |  |
| 3 | "நிமிஷாதலங்கள்" | கே.ஜே.யேசுதாஸ் | பிச்சு திருமலை |  |
| 4 | "துஷாரபிந்துக்களே" | எஸ். ஜானகி | பிச்சு திருமலை | } |
# இதா இவிடே வரே (திரைப்படம்)

**இதா இவிடே வரே** என்பது 1978 ஆம் ஆண்டு வெளியான இந்திய மலையாளத் திரைப்படமாகும், இது IV சசி இயக்கத்தில் ஹரி போத்தனால் தயாரிக்கப்பட்டது. இப்படத்தில் மது, எம்ஜி சோமன், சாரதா, ஜெயபாரதி, ஜெயன் ஆகியோர் முக்கிய வேடங்களில் நடித்துள்ளனர். இந்தப் படத்தின் மாபெரும் வெற்றிக்குப் பிறகு எம்.ஜி.சோமன் நட்சத்திர அந்தஸ்தைப் பெற்றார். இது பி.பத்மராஜனின் முதல் வணிகரீதியான வெற்றிகரமான ஸ்கிரிப்ட் ஆகும். படத்திற்கு ஜி. தேவராஜன் இசையமைத்திருந்தார் .
# இதா இவிடே வரே (திரைப்படம்)

## நடிகர்கள்

- மது தரவுகாரன் பைல்
- எம்.ஜி.சோமன் விச்வநாதன்
- ஜெயன் படகுக்காரன்
- கே.பி.உம்மர் விச்வனாதனின் அப்பா
- சாரதா ஜானு (அம்மிணியின் அம்மா)
- ஜெயபாரதி அம்மிணி
- விதுபாலா தங்கமணி
- கவியூர் பொன்னம்மா கமலாக்ஷி
- அடூர் பாசி நானு
- சங்கராடி சிவராமன் நாயர்
- ஸ்ரீலதா நம்பூதிரி சங்கரி
- இரகுராஜ் விச்வநாதன் (சிறுவன்)
- பகதூர் வக்கச்சன்
- கே.பி.எ.சி.சன்னி முரடன்
- மீனா ஜானுவின் அம்மா
# இதா இவிடே வரே (திரைப்படம்)

## ஒலிப்பதிவு

ஜி.தேவராஜன் இசையமைத்துள்ள இப்படத்தின் பாடல் வரிகளை யூசுபலி கெச்சேரி எழுதியுள்ளார்.
| 1 | "எந்தோ ஏதோ" | பி. மாதுரி | யூசுபலி கேச்சேரி |  |
| --- | --- | --- | --- | --- |
| 2 | "இதா இத இங்கே வரே" | கே.ஜே.யேசுதாஸ் | யூசுபலி கேச்சேரி |  |
| 3 | "நாடோடிப்பாட்டிண்டே" | பி.ஜெயச்சந்திரன், பி.மாதுரி | யூசுபலி கேச்சேரி |  |
| 4 | "ராசலீலா" | கே.ஜே.யேசுதாஸ் | யூசுபலி கேச்சேரி |  |
| 5 | "மதுர பிரதீக்ஷா விட" | கே.ஜே.யேசுதாஸ், எஸ்.ஜானகி | யூசுபலி கேச்சேரி | } |
6 "வெண்ணையோ வெண்ணிலவுறஞ்சாதோ" யேசுதாஸ்  
- சிறந்த திரைப்படத்திற்கான பிலிம்பேர் விருது - ஹரி போத்தன் வென்ற மலையாளம்
# யூப்லிக்டிசு

**யூப்லிக்டிசு** (*Euphlyctis)* என்பது தென்மேற்கு அறபுத் தீபகற்பம், பாக்கித்தான் மற்றும் ஆப்கானித்தான், இந்தியா, நேபாளம், மியான்மர் மற்றும் தாய்லாந்து இலங்கை உள்ளிட்ட நாடுகளில் காணப்படும் டைகுரோகுளோசிடே குடும்பத்தினைச் சார்ந்த தவளைப் பேரினமாகும். பன்னாட்டு இயற்கைப் பாதுகாப்புச் சங்கத்தினால் மதிப்பிடப்பட்ட இதன் நான்கு சிற்றினங்களில், எதுவும் எவ்வித அச்சுறுத்தலுக்கும் உட்பட்டதாகக் கருதப்படவில்லை.
# யூப்லிக்டிசு

## சிற்றினங்கள்

*யூப்லிக்டிசு* பேரினத்தில் எட்டு சிற்றினங்கள் காணப்படுகின்றன:  
- *யூப்லிக்டிசு* *அலோசி* <small>ஜோஷி, ஆலம், குரபயாஷி, சுமிதா மற்றும் குரமோட்டோ, 2009</small>
- *யூப்லிக்டிசு சயனோபிலிக்டிசு* <small>(ஷ்னீடர், 1799)</small>
- *யூப்லிக்டிசு எஹ்ரென்பெர்கி* <small>(பீட்டர்சு, 1863)</small>
- *யூப்லிக்டிசு கோஷி* <small>(சந்தா, 1991)</small>
- *யூப்லிக்டிசு கெக்சாடாக்டைலசு* <small>(லெசன், 1834)</small>
- *யூப்லிக்டிசு கலாசுக்ரமென்சிசு* <small>ஹவ்லேடர், நாயர், கோபாலன் மற்றும் மெரிலா, 2015</small>
- *யூப்லிக்டிசு கராவாளி* <small>பிரிதி, நாயக், சேஷாத்திரி, சிங்கால், விதிஷா, ரவிகாந்த் மற்றும் குருராஜா, 2016</small>
- *யூப்லிக்டிசு கேரளா* <small>தினேஷ், சென்னகேசவமூர்த்தி, தீபக், கோஷ் மற்றும் டியூட்டி, 2021</small>  
- *யூப்லிக்டிசு முடிகெரே* <small>ஜோஷி, ஆலம், குரபயாஷி, சுமிதா மற்றும் குரமோட்டோ, 2009</small> *யூப்லிக்டிசு சயனோபிலிக்டிசின்* இணைச்சிற்றினமாக கருதப்படுகிறது.
# மினா (அலகு)

**மினா** அல்லது **மேனே** (mina அல்லது mĕnē, அராமைக் ; ) என்பது பண்டைய அண்மைக் கிழக்கின் ஒரு எடை அலகு ஆகும். இது 60 ஷெக்கல்கள்கள் கொண்டது. ஷேக்கலைப் போலவே மினாவும் நாணய அலகாகவும் இருந்தது.
# மினா (அலகு)

## வரலாறு

மினா என்ற சொல் பண்டைய செமிடிக் மூலமான / 'to count' என்பதிலிருந்து வந்தது. அக்காடியன் , , அராமைக் / ( / ) செவ்வியல் சிரியக் ܡܢܳܐ , உகாரிடிக் 𐎎𐎐 ரோமானியம்: mn. என பல்வேறு மொழிகளில் குறிப்பிடப்பட்டுள்ளது. மேலும் இது விவிலியத்தில் குறிப்பிடப்பட்டுள்ளது, அதில் சாலமன் 300 கேடயங்களைச் செய்ததாகக் கூறப்படுகிறது, ஒவ்வொரு கேடயமும் 3 "மைனா" தங்கம் செலவில் செய்யப்பட்டது, அடுத்து பாரசீகத்தின் இரண்டாம் சைரசு ஆணைக்குப் பிறகு, எருசலேமில் உள்ள சாலமோனின் கோவில் புனரமைப்புக்காக மக்கள் 5000 மினா வெள்ளியை நன்கொடையாக வழங்கியதாகக் கூறப்படுகிறது.  
ஆரம்பகால சுமேரியர்கள் காலத்திலிருந்தே, மினா என்பது ஒரு எடை அலகாக இருந்துள்ளது. அப்போது, தாலத்துகள், ஷெக்கல்கள் போன்றவை அறிமுகமாகவில்லை. ஊர்-நம்மு காலத்தில் (கிமு 2000க்கு சற்று முன்பு), மினாவின் மதிப்பு 60 சேக்கல்கள். இந்த மினாவின் எடை என கணக்கிடப்படுகிறது.  
உகாரித்தில் கிடைத்த எழுத்துக்கள் ஒரு மினாவின் மதிப்பை ஐம்பது சேக்கல்களுக்குச் சமமாகக் குறிப்பிடுகின்றன. எசேக்கியேல் தீர்க்கதரிசியின் நூலான எசேக்கியோல் 45:12 இல் ஒரு மினாவை ( கிங் ஜேம்ஸ் பதிப்பில் உள்ள *மனேஹ்* ) 60 ஷெக்கல்கள் என்றும் குறிப்பிடுகிறது. நாசரேத்தின் இயேசு லூக்கா 19:11-27 வில் "மினாசின் உவமை "யைச் சொல்கிறார். மேலும் மத்தேயுவில் எடையின் தாலத்து அலகுடன் கூறுகிறார். யூதர்களின் பயன்பாட்டில், மினாவின் எடை 100 டெனாரிக்கு சமம்.  
அக்காடியன் காலத்திலிருந்து, 2 மினா என்பது 1 சிலா நீருக்கு சமமாக இருந்தது (cf. clepsydra, நீர் கடிகாரம்).  
பண்டைய கிரேக்கத்தில், இது முதலில் 70 டிராக்மேக்கு சமமாக இருந்தது, பின்னர் 100 டிராக்மேகளாக அதிகரிக்கப்பட்டது. கிரேக்கச் சொல்லான செமிட்டிக்கிலிருந்து கடன் பெறப்பட்டது; இதனுடன் எபிரேய , அராமிக் , சிரியாக் , , அக்காடியன் ஆகியவற்றை ஒப்பிடலாம்.
# மினா (அலகு)

## கிரேக்க மினா

ஏஜினெட்டன் மினா 623.7 கிராம் எடை கொண்டது .  
அட்டிக் மினா 436.6 கிராம் எடை கொண்டது .
# மினா (அலகு)

## பொருட்களை வாங்கும் மதிப்பு

- பிளாட்டசின் *சூடோலஸில்* (கிமு 191) ஒரு அடிமையின் விலை 20 மினா; 1912 இல் எழுதப்பட்ட வர்ணனையாளரின் கூற்றுப்படி, "சுமார் US$18.05 அல்லது £3 14s. 4d." 1912 இல் US$18.05 என்பது 2021 இல் $507 க்கு சமமாக இருக்கும். [17]
- கி.பி முதல் நூற்றாண்டில் [கிரீஸில்?], இது ஒரு வேளாண் தொழிலாளி ஆண்டுதோறும் சம்பாதிக்கும் ஊதியத்தில் நான்கில் ஒரு பங்காக இது இருந்தது.<sup data-ve-ignore="true">&#x5B; *<span title="This claim needs references to reliable sources. (March 2015)">மேற்கோள் தேவை</span>* &#x5D;</sup>
# கெலாங் பாத்தா

**கெலாங் பாத்தா**, (மலாய்: *Gelang Patah*; ஆங்கிலம்: *Gelang Patah*; சீனம்: 振林山); ஜாவி: ڬلڠ ڤاته) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள நகரம். மாநிலத் தலைநகர் ஜொகூர் பாருவில் இருந்து 25 கி.மீ. தொலைவில் அமைந்துள்ளது.  
கெலாங் பாத்தாவிற்குத் தனி அடையாளங்கள் உள்ளன. மலேசியா-சிங்கப்பூர் இரண்டாவது பாலம்; மற்றும் தஞ்சோங் பெலப்பாஸ் துறைமுகம் ஆகியவை மிக முக்கியமான அடையாளங்கள். இரண்டுமே புவியியல் அடிப்படையில் வரலாறு படைத்தவை.  
கெலாங் பாத்தா, அதன் கடல் உணவு உணவகங்களுக்கும்; ஜொகூர் மாநிலத்திலேயே பிரபலமான "கெலாங் பாத்தா வறுவல் மீன்" உணவிற்கும் பிரபலமானது. உள்ளூர் மக்கள் பலருக்கும் சிங்கப்பூர் மக்கள் பலருக்கும் உணவு மையமாகவும் விளங்கி வருகிறது.
# கெலாங் பாத்தா

## வரலாறு

கெலாங் பாத்தா எனும் பெயர் பண்டைய காலங்களில் இந்தப் பகுதி ஒரு பெருங்கடலாக இருந்த ஒரு நிகழ்வில் இருந்து தோன்றியதாக நம்பப் படுகிறது. ஒரு நாள், பெயர் தெரியாத ஒரு ராணியின் படகு கெலாங் பாத்தா பகுதிக்கு வந்தது.  
அப்போது அவர் அணிந்து இருந்த வளையல் கடலில் விழுந்தது. அந்த ராணியின் அழுகையைக் கேட்ட இழுது மீன்கள் (Jelly) தங்களின் மந்திர சக்தியைப் பயன்படுத்தி வளையலைக் கண்டுபிடித்துக் கொடுத்தன.  
இருப்பினும் துரதிர்ஷ்டவசமாக, அதே வளையல் திடீரென உடைந்தது. ராணி சோகத்துடன் திரும்பி வந்தாள். அதன் பின்னர் அந்த நிகழ்வு நடந்த பகுதிக்கு கேலாங் பாத்தா என்று பெயர் வைக்கப் பட்டது. கெலாங் பாத்தா என்றால் மலாய் மொழியில் "உடைந்த வளையல்" என்று பொருள். இது ஒரு புராணக் கதையாகும்.
# கெலாங் பாத்தா

## வரலாறு

### கெலாங் பாத்தா புராணக் கதை

மேலும் ஒரு புராணக் கதை உள்ளது. ஜொகூரின் முதல் மந்திரி பெசார் சாபார் முகமது என்பவரின் மூலமாக இந்த நகருக்குப் பெயர் கிடைத்ததாகவும் சொல்லப் படுகிறது. அவர் தன் மனைவி மற்றும் பரிவாரங்களுடன் படகில் சென்று அந்தப் பகுதியை ஆராய்ந்த போது "கெலாங் பாத்தா" என்ற பெயர் வழங்கப் பட்டதாகவும் அறியப் படுகிறது.  
மந்திரி பெசார் சாபார் முகமதுவின் மனைவி ஒரு வளையலை அணிந்து இருந்தார். ஒரு குறிப்பிட்ட இடத்திற்கு வந்தபோது அந்த வலையல் உடைந்து போனது. அந்த நிகழ்ச்சிக்குப் பின்னர், அந்த இடம் கெலாங் பாத்தா என்று பெயர் பெற்றது.
# கெலாங் பாத்தா

## அரசியல்

13-ஆவது மலேசிய பொதுத் தேர்தல் வரை, ஏறக்குறைய 50 ஆண்டுகளுக்கும் மேலாக, கெலாங் பாத்தா பகுதி, ஆளும் கூட்டணிக் கட்சியான பாரிசான் நேசனல் கட்சியினால் நிர்வகிக்கப்பட்டு வந்தது.  
2013-ஆம் ஆண்டு மலேசியப் பொதுத் தேர்தலில், அப்போதைய ஜொகூர் மந்திரி பெசார், அப்துல் கானி ஒசுமான்; ஜனநாயக செயல் கட்சியின் தலைவர்களில் ஒருவரான லிம் கிட் சியாங் என்பவரால் தோற்கடிக்கப் பட்டார். அதன் பின்னர் கேலாங் பாத்தா, பாக்காத்தான் ஹரப்பான் கூட்டணியின் பார்வையில் இருந்து வருகிறது.
# கெலாங் பாத்தா

## கெலாங் பாத்தா தமிழ்ப்பள்ளி

கெலாங் பாத்தா நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் கெலாங் பாத்தா தமிழ்ப்பள்ளி. 199 மாணவர்கள் பயில்கிறார்கள். 21 ஆசிரியர்கள் பணிபுரிகிறார்கள்.  
| கெலாங் பாத்தா | SJK(T) Gelang Patah | **கெலாங் பாத்தா தமிழ்ப்பள்ளி** | கெலாங் பாத்தா | 199 | 21 | } |
| --- | --- | --- | --- | --- | --- | --- |  
- **கெலாங் பாத்தா தமிழ்ப்பள்ளி படங்கள்**
# பீபி சினி பள்ளிவாசல்

பீபி சினி பள்ளிவாசல் (Bibi Chini Mosque) வங்காளதேசத்தின் பர்குனா மாவட்டத்தில் அமைந்துள்ள ஒரு பழமையான பள்ளிவாசலாகும். தொல்பொருள் தளமான இது பெட்டாகி துணை மாவட்டத்தில் உள்ள பீபி சினி கிராமத்தில் அமைந்துள்ளது. முகலாய கட்டிடக்கலை பாணியில் அமைந்துள்ள பீபி சினி பள்ளிவாசல் சா நேயமத் உல்லா என்ற இசுலாமிய போதகரால் கட்டப்பட்டது.  
பள்ளிவாசலுக்கு மூன்று அணுகல் புள்ளிகள் உள்ளன. 33 அடி உயரமும், 33 அடி அகலமும் கொண்ட இப்பள்ளி வாசலின் சுவர்கள் சுமார் 6 அடி அகலம் கொண்டவையாகும். சா சூயா வங்காளத்திற்கும் ஒடிசாவிற்கும் ஆளுநராக இருந்தபோது சா நேயமத் உல்லா 1659 ஆம் ஆண்டு சில சீடர்களுடன் இப்பகுதிக்கு வந்தார். பள்ளிவாசலைக் கட்டிக் கொடுக்கும்படி சூயா அவரிடம் கோரிக்கை விடுத்தார். சா நேயமத் உல்லாவின் மகள் சினி பீபியின் நினைவாக இந்த கிராமம் பெயரிடப்பட்டது. பள்ளிவாசல் இக்கிராமத்தில் அமைந்துள்ளதால் பின்னர் இது பீபி சினி பள்ளிவாசல் என்றும் அழைக்கப்பட்டது. சா நேயமத் உல்லா உல்லா 1700 அம் ஆண்டில் இறந்தார்.  
பள்ளிவாசல் முதன்முதலில் 1985 ஆம் ஆண்டு பெட்டாகி துணை மாவட்ட நிர்வாகத்தால் புதுப்பிக்கப்பட்டது.
# சமீர் ஓரான்

**சமீர் ஓரான்** (**Samir Oraon**), பாரதிய ஜனதா கட்சியின் ஜார்கண்ட் மாநில அரசியல்வாதியும், நாடாளுமன்ற மாநிலங்களவை உறுப்பினரும், பாரதிய ஜனதா பட்டியல் பழங்குடிகள் மோர்ச்சாவின் தலைவரும், ஜார்கண்ட் மாநில பாரதிய ஜனதா கட்சியின் துணைத்தலைவரும் ஆவார்.
# சமீர் ஓரான்

## இதனையும் காண்க

- பாரதிய ஜனதா பட்டியல் பழங்குடிகள் மோர்ச்சா
# இல்லீரியா

பாரம்பரியக் காலத்தில், **இல்லீரியா** (*Illyria*, , *இல்லியா* அல்லது , *இல்லிரிஸ்* ; ) என்பது பால்கன் தீபகற்பத்தின் மேற்குப் பகுதியில் பல பழங்குடியின மக்கள் வசித்த ஒரு பகுதி ஆகும். இல்லீரியன்கள் இந்தோ-ஐரோப்பிய மொழியான இலிரியன் மொழியைப் பேசினர். இது பண்டைய காலங்களில் தெற்கு இத்தாலியின் சில பகுதிகளில் பேசுப்பட்டதாக இருக்கலாம். புவியியலில் **இல்லீரிஸ்** ( *இல்லிரியாவில்* இருந்து வேறுபட்டது) என்பது சில சமயங்களில் வடக்கு மற்றும் நடு அல்பேனியாவின் அயோஸ் பள்ளத்தாக்கு வரையிலான பகுதியை வரையறுக்கப் பயன்படுத்தப்பட்டது, பெரும்பாலான காலகட்டங்களில் லேக்லேண்ட் பகுதி உள்ளிட்டப் பகுதியைக் குறிப்பிட பயன்படுத்தப்பட்டது. ரோமானிய காலங்களில் Illyria / Illyris / Illyricum என்ற சொற்கள் தென்-கிழக்கு ஏட்ரியாட்டிக் கடற்கரை (நவீன அல்பேனியா மற்றும் மொண்டெனேகுரோ ) மற்றும் தன்யூபு, மற்றும் அட்ரியாட்டிக்கின் மேல் பகுதியிலிருந்து ஆர்டியாயி வரையிலான பகுதிகளைக் குறிப்பிட பயன்படுத்தப்பட்டது. கிமு முதல் நூற்றாண்டின் நடுப்பகுதியில் இருந்து ரோமானியர்களால் **இலிரிகம்** என்ற சொல் பேரரசின் மாகாணத்திற்கு பயன்படுத்தப்பட்டது. இது டிரின் ஆற்றின் வடக்கே கிழக்கு அட்ரியாடிக் கடற்கரைவரை பரவியிஉந்தது. அதன் தெற்கே ரோமானிய மாகாணமான மாசிடோனியாவின் எல்லை . தொடங்கியது.
# பாரதிய ஜனதா பட்டியல் பழங்குடிகள் மோர்ச்சா

**பாரதிய ஜனதா பட்டியல் பழங்குடிகள் மோர்ச்சா** (**BJP ST Morcha**), பாரதிய ஜனதா கட்சியின் பட்டியல் பழங்குடியினரின் அணியாகும்.தற்போது இந்த அமைப்பின் தேசியத் தலைவராக சமீர் ஓரான் உள்ளார். இந்த அமைப்பு பழங்குடி மக்கள் அதிகம் வாழும் ஜார்கண்ட், சத்தீஸ்கர், மத்தியப் பிரதேசம், ஒடிசா போன்ற மாநிலங்களில் செயல்பட்டு வருகிறது.
# ரந்தாவ் பாஞ்சாங்-சுங்கை கோலோக் பாலம்

**ரந்தாவ் பாஞ்சாங் சுங்கை கோலோக் பாலம்** அல்லது *மலேசியா–தாய்லாந்து முதலாவது பாலம்* (ஆங்கிலம்: *Rantau Panjang–Sungai Golok Bridge அல்லது First Malaysia–Thailand Bridge*; மலாய் மொழி: *Jambatan Rantau Panjang–Sungai Golok*; தாய்லாந்து மொழி: *สะพานโก–ลก*) என்பது மலேசியா - தாய்லாந்து எல்லையில் கொலோக் ஆற்றின் மீது அமைந்துள்ள ஒரு சாலைப் பாலமாகும்.  
இந்தப் பாலத்தை **அமைதிப் பாலம்**, (ஆங்கிலம்: *Harmony Bridge*; மலாய் மொழி: *Jambatan Muhibah*) என்றும் அழைக்கிறார்கள்.  
இந்தப் பாலம் மலேசியா, கிளாந்தான் மாநிலத்தின் ரந்தாவ் பாஞ்சாங் நகரத்தையும்; தாய்லாந்து, நாராதிவாட் *(Narathiwat)* மாநிலத்தின் கோலோக் ஆறு *(Sungai Kolok)* நகரத்தையும் இணைக்கின்றது.  
மலேசியா; தாய்லாந்து இரு நாட்டு அரசாங்கங்களின் கூட்டு முயற்சியால் இந்தப் பாலம் கட்டப்பட்டது. 1973 மே 21-ஆம் தேதி, மலேசிய பிரதமர் துன் அப்துல் ரசாக் மற்றும் தாய்லாந்து பிரதமர் பீல்ட் மார்ஷல் தானோம் கிட்டிகாச்சோர்ன் *(Thanom Kittikachorn)* ஆகியோரால் அதிகாரப் பூர்வமாகத் திறந்து வைக்கப்பட்டது.
# ரந்தாவ் பாஞ்சாங்-சுங்கை கோலோக் பாலம்

## வடிவமைப்பு

இந்தப் பாலம் பேழைத் தூலங்களால் *(beam bridge with box girder)* அமைக்கப்பட்ட பாலமாகும். பிரதான பகுதியானது அழுத்தப்பட்ட கற்காரையைப் *(prestressed concrete)* பயன்படுத்தி கட்டப்பட்டு உள்ளது. மூன்று பகுதிகளைக் கொண்டது.  
ஒவ்வொரு பகுதியும் 30.48 மீட்டர் (100 அடி) நீளம் கொண்டது. ஒட்டுமொத்தமாக 109.73 மீ (360 அடி) நீளம். இந்தப் பாலத்தின் அகலம் 7.32 மீ (24 அடி). பாலத்தின் ஒவ்வொரு பக்கமும் 2.13 மீ (7 அடி) அகலத்திற்கு நடைபாதைகள் உள்ளன.
# ரந்தாவ் பாஞ்சாங்-சுங்கை கோலோக் பாலம்

## கட்டுமானம்

ஒரு மலேசிய ஒப்பந்ததாரரான சாங் லூன் கட்டுமான நிறுவனத்தின் மூலமாகக் கட்டுமானங்கள் நடைபெற்றன. 1970 செப்டம்பர் 23-ஆம் தேதி பாலம் கட்டுவதற்கு ஏலம் விடப்பட்டது. அந்தப் பொது ஏலத்தில், பாலம் கட்டும் குத்தகை சாங் லூன் கட்டுமான நிறுவனத்திற்குக் கிடைத்தது.  
கேட்கப்பட்ட தொகை மலேசிய ரிங்கிட் $630,000 அல்லது தாய்லாந்து 4,500,000 பாட். 1970 டிசம்பர் 16-ஆம் தேதி ஒப்பந்தம் கையெழுத்தானது. இரு அரசாங்கங்களும் தலா பாதித் தொகையைச் செலுத்தின.  
1972 சூன் 15-ஆம் தேதி, காலக்கெடுவிற்குப் பிறகு, 1973 மார்ச் 20-ஆம் தேதி கட்டுமானப் பணிகள் முடிவடைந்தன. அதனால், சாங் லூன் நிறுவனம் ஒரு நாளைக்கு ரிங்கிட் M$200 அல்லது தாய்லாந்து 1,400 பாட் கூடுதல் நேர அபராதம் செலுத்த வேண்டி இருந்தது. மொத்தம் ரிங்கிட் M$36,000 அல்லது தாய்லாந்து252,000 பாட் அபராதம் கட்டப்பட்டது.
# வெட்டும் நாண்கள் தேற்றம்

வடிவவியலில், **வெட்டும் நாண்கள் தேற்றம்** அல்லது சுருக்கமாக **நாண் தேற்றம்** (*intersecting chords theorem*, *chord theorem*) என்பது ஒரு வட்டத்துக்குள் இரு நாண்கள் வெட்டிக்கொள்வதால் உண்டாகும் நான்கு கோட்டுத்துண்டுகளுக்கு இடையேயான தொடர்பைத் தருகிறது.  
தேற்றத்தின் கூற்று:
:ஒரு வட்டத்தின் இரு நாண்கள் ஒன்றையொன்று வெட்டிக்கொள்ளும்போது ஒரு நாணின் வெட்டுத்துண்டுகளின் நீளங்களின் பெருக்குத் தொகை மற்றொரு நாணின் வெட்டுத்துண்டுகளின் நீளங்களின் பெருக்குத் தொகைக்குச் சமமாக இருக்கும்.
இக்கூற்று, யூக்ளிடின் *எலிமென்ட்சின்* மூன்றாவது புத்தகத்தில் காணப்படும் 35 ஆவது கூற்றாகும்.  
வட்ட நாண்கள் *AC*, *BD* இரண்டும் வெட்டிக்கொள்ளும் புள்ளி *S* எனில்:
:<math>|AS|\cdot|SC|=|BS|\cdot|SD|</math>  
இதன் மறுதலையும் உண்மையாகும். அதாவது:
:இரு கோட்டுத்துண்டுகள் *AC*, *BD* வெட்டிக்கொள்ளும் புள்ளி *S*, மேலும் <math>|AS|\cdot|SC|=|BS|\cdot|SD|</math> என்பதும் உண்மையாக இருக்குமானால், *A*, *B*, *C* , *D* ஆகிய நான்கு புள்ளிகளும் ஒரே வட்டத்தின் மீதமையும். அதாவது நாற்கரம் *ABCD*, ஒரு வட்ட நாற்கரம்.  
இத்தேற்றத்தின் முடிவில் காணப்படும் இரு பெருக்குத்தொகைகளின் மதிப்பு, வெட்டும் புள்ளி *S* ஆனது வட்ட மையத்திலிருந்து அமையும் தொலைவைப் பொறுத்தது. மேலும், அவற்றின் தனிமதிப்பு *S* இன் படி எனவும் அழைக்கப்படும்.  
:<math>|AS|\cdot|SC|=|BS|\cdot|SD|=r^2-d^2</math>
:*r* - வட்டத்தின் ஆரம்; *d* = வட்ட மையத்துக்கும் (*M*) *S* புள்ளிக்கும் இடைப்பட்ட தூரம்.  
படம் 2 இல் வரையப்பட்டுள்ளது போல மூன்றாவது நாண் ஒன்றை வட்டமையம் *M*, *S* வழியாக வரைந்து தேற்றத்தின் முடிவைப் பயன்படுத்தி இரு பெருக்குத்தொகைகளின் மதிப்பு <math>r^2-d^2</math> ஆக இருப்பதைக் காட்டலாம்.  
தொடுகோடு-வெட்டுக்கோடு தேற்றம், வெட்டும் வெட்டுக்கோடுகள் தேற்றம், வெட்டிக்கொள்ளும் நாண்கள் தேற்றம் ஆகிய மூன்றும் இரு வெட்டும்கோடுகள் மற்றும் ஒரு வட்டம் பற்றிய பொதுவான தேற்றமான புள்ளியின் படியின் தேற்றத்தின் அடிப்படை வகைத் தேற்றங்களாகும்.
# வெட்டும் நாண்கள் தேற்றம்

## நிறுவல்

வடிவொத்த முக்கோணங்களைக் கொண்டு இத்தேற்றத்தை நிறுவலாம்:
: *ASD*, *BSC* முக்கோணங்களில்:  
வட்டத்தின் நாண் ஒன்று வட்டத்தில் தாங்கும் கோணங்கள் எல்லாம் சமமாக இருக்குமென்பதால்,
:<math>\angle ADS = \angle BCS\, </math> (நாண் AB வட்டத்தில் தாங்கும் கோணங்கள்)
:<math>\angle DAS = \angle CBS\, </math>(நாண் CD வட்டத்தில் தாங்கும் கோணங்கள்)
:<math>\angle ASD = \angle BSC\, </math>(குத்தெதிர் கோணங்கள் சமம்)  
எனவே *ASD*, *BSC* இரண்டும் வடிவொத்த முக்கோணங்கள். வடிவொத்த முக்கோணங்களின் பண்பின்படி அவற்றின் ஒத்தபக்கங்களின் விகிதகங்கள் சமம். இதன்படி:
:<math>\frac{AS}{SD}=\frac{BS}{SC} \Leftrightarrow |AS|\cdot|SC|=|BS|\cdot|SD|</math>
# நா. சங்கர்

**நாராயணன் சங்கர்** (Narayanan Sankar) (19 நவம்பர் 194517 ஏப்ரல் 2022) ஒரு இந்தியத் தொழிலதிபரும் பன்முகப்படுத்தப்பட்ட இந்திய கூட்டு நிறுவனமான சன்மார் குழுமத்தின் தலைவரும் ஆவார். ஐந்து பதின்ம ஆண்டுகளுக்கு மேலாக நீடித்த ஒரு தொழிலில், இவர் குழுவின் பல்வகைப்படுத்தலை வேதிப்பொருள்கள் முதல் கப்பல் வரையிலான பல வணிகங்களுக்கு வழிநடத்தினார். சங்கர் இந்திய தொழில் நிறுவனமான அசோசமின் (ASSOCHAM) தலைவராகவும், சென்னை தொழில் வர்த்தக சபைத் தலைவராகவும் இருந்துள்ளார்.
# நா. சங்கர்

## ஆரம்ப கால வாழ்க்கை

சங்கர் 1945 ஆம் ஆண்டு நவம்பர் 19ஆம் நாளில் மதுரம் மற்றும் கே.எஸ். நாராயணனுக்கு மகனாகப் பிறந்தார். மேலும், இரண்டு உடன்பிறப்புகளுக்கு மூத்தவராக இருந்தார். இவர் இந்தியா சிமெண்ட்ஸ் மற்றும் இந்தோ-கமர்ஷியல் வங்கியின் நிறுவனரான இந்திய தொழிலதிபர் எஸ்என்என் சங்கரலிங்க ஐயரின் பேரன் ஆவார். சங்கர், சென்னையில் உள்ள அழகப்ப செட்டியார் பொறியியல் தொழில்நுட்பக் கல்லூரியில் (இப்போது சென்னை) அறிவியலில் இளங்கலைப் பட்டம் பெற்றார், பின்னர் சிகாகோவில் உள்ள இலினாய்ஸ் தொழில்நுட்பக்கழகத்தில் வேதியியல் பொறியியலில் முதுகலைப் பட்டம் பெற்றார் . இவருக்கு 17 இவர் குழுவில் இருந்த காலத்தில், குழுவின் வளர்ச்சியை தூய்மையான முறையிலும் மற்றும் கையகப்படுத்துதல்கள் மூலமும் வழிநடத்தினார். குழு அதன் வணிகத் தடத்தை விரிவுபடுத்தியதோடு சர்வதேச விரிவாக்கத்திற்கும் உதவியது. சங்கர் 2007 ஆம் ஆண்டில் தனது பதவிகளில் இருந்து விலகினார். சன்மார் குழுமம் 2013 ஆம் ஆண்டில் நிறுவனத்தில் தங்களின் பங்குகளை விற்றது  
சங்கர் 1991 மற்றும் 1992 க்கு இடையில் அசோசமின் தலைவர் ஆனார். 1986 மற்றும் 1987 க்கு இடையில் சென்னை தொழில் வர்த்தக சபையின் தலைவரும் ஆனார். 1998 மற்றும் 1999 க்கு இடையில் இந்தோ அமெரிக்க ஐக்கிய நாடுகள் கூட்டு வணிகச் சபையின் தலைவர் உட்பட பல தொழில் நிறுவனங்களில் தலைமைப் பாத்திரங்களில் பணியாற்றினார். 1990 களில் தமிழ்நாடு மாநில அரசாங்கத்தின் தொழில் கொள்கையை வரைவதற்காக மற்ற வாகனத் தொழில்துறைத் தலைவர்களுடன் இவர் கூட்டு சேர்ந்தார், போர்டு தானுந்து நிறுவனத்தின் கிரீன்ஃபீல்ட் உற்பத்தி ஆலையை தமிழ்நாட்டில் மறைமலைநகரில் மஹிந்திரா மற்றும் மஹிந்திராவுடன் இணைந்து நிறுவினார். இவர் 1989 மற்றும் 2017 க்கு இடையில் தென்னிந்தியாவிற்கான டென்மார்க்கின் கெளரவ தூதராக இருந்தார். இவருக்கு டென்மார்க் அரசாங்கத்தால் நைட் ஆஃப் தி ஆர்டர் ஆஃப் தி டேனெப்ராக், முதல் வகுப்பு வழங்கப்பட்டது. சங்கர் அகில இந்திய டென்னிஸ் சங்கத்தின் துணைத் தலைவராகவும், தமிழ்நாடு கிரிக்கெட் சங்கம் மற்றும் தமிழ்நாடு டென்னிஸ் சங்கத்தின் தலைவராகவும் பணியாற்றியுள்ளார். இவர் கலைகளின் புரவலராகவும் இருந்தார் மற்றும் ஸ்ருதி அறக்கட்டளையின் தலைவராகவும் இருந்தார்.
# விக்ரம்கோல் குகைக் கல்வெட்டு

**விக்ரம்கோல்** அல்லது **பிக்ரம்கோல்** குகை என்பது, வரலாற்றுக்கு முந்தைய கல்வெட்டுகளுக்காக (prehistoric inscriptions) அறியப்பட்ட, ஒரு வரலாற்றுக்கு முந்தைய தொல்லியல் களமாகும் (Prehistoric archaeological site).
# விக்ரம்கோல் குகைக் கல்வெட்டு

## அமைவிடம்

விக்ரம்கோல் குகை, இந்தியாவின் ஒடிசா மாநிலத்தின் ஜார்சுகுடாவிற்கு அருகில் ஒதுக்கப்பட்ட பெல்பகார் வனவரம்புப் பகுதியில், பெல்பகாரிலிருந்து 12 கி.மீ. தொலைவில் அமைந்துள்ளது.
# விக்ரம்கோல் குகைக் கல்வெட்டு

## கல்வெட்டுகள்

விக்ரம்கோல் குகையில் உள்ள கல்வெட்டுகள், சிவப்பு ஓச்சர் வண்ணத்தைப் பயன்படுத்தி, இயற்கையான பாறை வாழிடத்தில், சமமற்ற பாறை மேற்பரப்பில் எழுதப்பட்டு, பின்னர் செதுக்கப்பட்டுள்ளன. இக்கல்வெட்டுகள் 1930 ஆம் ஆண்டுகளில் கண்டறியப்பட்டன. இதனை முதன்முதலில் முனைவர் கேபி ஜெயஸ்வால் ஆய்வு செய்தார். இதன் காலம் கி.மு. 1500 ஆம் ஆண்டாகலாம் என்று கால அளவீடு செய்தார்.  
இக்கல்வெட்டைப் பற்றி இரண்டு கோட்பாடுகள் உள்ளன: ஒரு சாரார் அதை ஒரு எழுத்தாகக் கருதி அறிவித்துள்ளனர். மற்றொரு சாரார் இதை ஒரு பாறை ஓவியமாகவோ (rock art) படிக்க இயலாத பாறை கிறுக்கல்களாகவோ (nonliterate rock carvings) இருக்கலாம் என்று சந்தேகிக்கிறார்கள்.
# விக்ரம்கோல் குகைக் கல்வெட்டு

## கல்வெட்டுகள்

### படிக்கத்தக்க வரிவடிவக் கோட்பாடு

விக்ரம்கோலில் உள்ள வரலாற்றுக்கு முந்தைய காலத்து எழுத்துக்கள், ஹாரப்பான் மற்றும் பிராமியின் கலவையை குறிக்கும், ஒரு சித்திர வடிவ எழுத்து முறையை பிரதிநிதித்துவப்படுத்துகின்றன என்பது ஜெயஸ்வாலின் கருத்தாகும். ஹாரப்பன் மற்றும் பிராமி ஆகிய இரண்டிற்கும் இடையே ஒரு தொடர்பை இக்கல்வெட்டு உருவாக்குகிறது என்றும் இவர் கருதுகிறார். கல்வெட்டு பொறிக்கப்பட்ட பகுதி 35 அடிக்கு 7 அடி பரப்பளவைக் கொண்டுள்ளது. அதை எழுதும் அமைப்பு (Writing system) என ஆதரிக்கும் சான்றுகள் இவை:  
- எழுத்துக்கள் கவனமாக வண்ணம் பூசப்பட்ட பின்னர் பொறிக்கப்பட்டுள்ளன. இவற்றை பிராமி பாறைக் கல்வெட்டுகளுக்கு இணையாக கருதலாம்
- எழுத்துகள் வழக்கமான வரிகளில் உள்ளன (கரடுமுரடான பாறை மேற்பரப்பு காரணமாக சற்று சீராக இல்லை)
- குறியீடுகள் வடிவங்களை அமைத்துள்ளன.சொற்றொடராக எழுதும் பழக்கத்தை காட்டுகின்றன. எழுத்துக்களை முதலில் வரைந்த பின்னர், பேனாவில் எழுதியது போலவே கல்வெடைப் பொறித்துள்ளனர்.
- பிறையின் மேல் புள்ளி வைக்கும் (Bindu and Visarga) அமைப்பு அறிமுகமாகியுள்ளது. சில எழுத்துக்களுக்கு கீழே புள்ளிகள் வைக்கப்பட்டுள்ளன, சில சமயங்களில் புள்ளிகள் செமிட்டிக் எழுத்தைப் போலவே தோன்றுவது உண்மை.
- வலது மூலையின் மேல் கோடு, ஒரே குறியீடு ஒன்றுக்கு மேற்பட்ட முறை மீண்டும் மீண்டும் வருவதால் இவை எண்களைச் சுட்டிக்காட்டலாம்.
- சில எழுத்துக்கள் ஒலிப்பை வெளிப்படுத்துவது தெளிவாகிறது. ஒரே எழுத்தை இரண்டு முறை திரும்பத் திரும்பக் கூறுவது, மெய்யெழுத்து நகல் அல்லது இணைவுகளைக் குறிக்கும்.
- அசையெழுத்து syllabary (alphabetic) என்பது அசைகளைக் குறிக்கும் குறியீடுகளைக் கொண்ட ஒலிப்பு எழுத்து முறையாகும். குறியீடுகளைக் கொண்ட ஒலிப்பு எழுத்து முறை என்ற நிலைக்கு வந்துவிட்டதாக கருதலாம்.  
நரேஷ் பிரசாத் ரஸ்தோகி போன்ற பிற அறிஞர்கள், விக்ரம்கோல் கல்வெட்டின் தேதி இன்னும் விவாதத்திற்குரியதாக உள்ளது என்றும் அதன் எழுத்துக்கள் வாதவிவதங்களுக்கு உட்பட்டது என்றும் கூறுகிறார்கள்
# விக்ரம்கோல் குகைக் கல்வெட்டு

## கல்வெட்டுகள்

### பொருள்விளங்கா குறியீட்டு அமைப்பு

ரிச்சர்ட் சாலமன் (Richard Solomon) போன்ற அறிஞர்கள் விக்ரம்கோல் குகைக் கல்வெட்டுகளை போலிக் கல்வெட்டுகள் (pseudo inscriptions) என்று முற்றிலுமாக நிராகரித்துள்ளனர் இவை மேலோட்டமான செதுக்கப்பட்ட குறியீடுகள் என்றும், பிராமி எழுத்துக்களுடன் இவை சில ஒற்றுமைகளைக் கொண்டிருக்கலாம் என்றும் சி.எல். ஃபேப்ரி (C.L Fabri) கூறியுள்ளார்.எனினும் எழுத்தைப் பிரதிநிதித்துவப்படுத்தாமல் ஒரு பண்படாத நாட்டுப்புற எழுத்துக்கான சாத்தியக்கூறுகளை மறுக்க முடியாது.
# விக்ரம்கோல் குகைக் கல்வெட்டு

## கல்வெட்டுகள்

### புறக்கணிப்பு

அரசாங்க அமைப்புகளின் அலட்சியம் மற்றும் அக்கறையின்மை காரணமாக, கல்வெட்டுகள் அழிந்து வருவதாகவும், விசமிகளால் சேதப்படுத்தப்படுவதாகவும் சில வரலாற்றாசிரியர்கள் கருதுகின்றனர். சுற்றியுள்ள மலைகளில் நிலக்கரி சுரங்கங்களின் செயல்பாடுகள், தேனிரும்பு (sponge iron) போன்ற தொழில்கள் இந்த வரலாற்று காலத்திற்கு முந்தைய தொல்லியல் களத்தில் சுற்றுச்சூழல் அழுத்தத்தை ஏற்படுத்துகின்றன. கல்வெட்டுகள் காணப்படும் குகைப் பாறை, முழுமையாகப் பாதுகாக்கப்படவில்லை. திறந்த நிலையில் உள்ள இக்குகைத்தளம் காற்றுச்சூழலால் சேதமடையலாம். கல்வெட்டுகளை சிதைப்பவர்களுக்கும் இச்சூழல் வாய்ப்பளிக்கிறது. இது பெல்பஹார் வரம்பில் உள்ள பாதுகாக்கப்பட்ட வனப்பகுதிக்குள் அமைந்திருப்பதால், இந்த இடத்தை அரசாங்க நிறுவனங்கள் புறக்கணிக்கும் வாய்ப்புள்ளது .
# விக்ரம்கோல் குகைக் கல்வெட்டு

## கல்வெட்டுகள்

### மற்ற கல்வெட்டுகள்

சுந்தர்கர் மாவட்டத்தில் (Sundergarh district) உள்ள கர்ஜன் டோங்கர் (Garjan Dongar) மற்றும் ஒரிசாவின் சம்பல்பூர் மாவட்டத்தில் உள்ள உஷாகோதி (Ushakothi) ஆகிய இடங்களில் பிராமி அல்லது வரலாற்றுக்கு முந்தைய காலத்தைச் சேர்ந்த கல்வெட்டுகள் கண்டறியப்பட்டுள்ளன.
# பாரதிய ஜனதா கட்சியின் அமைப்பு

யின் அமைப்பின் வரைபடம்]]  
**பாரதீய ஜனதா கட்சியின் அமைப்பு** (**organisation of the Bharatiya Janata Party**), பாரதீய ஜனதா கட்சியின் அமைப்பு விதிகளில் கூறியுள்ளவாறு இதன் அமைப்பு செயல்படுகிறது.  
2019-ஆம் ஆண்டு முடிய, இந்திய நாடாளுமன்றம் மற்றும் மாநில சட்டமன்றங்களில் பாரதீய ஜனதா கட்சி உறுப்பினர்கள் பெருமளவில் உள்ளனர். இந்தியாவில் பெரும் அரசியல் கட்சியாக பாரதீய ஜனதா கட்சி உருவெடுத்துள்ளது. மேலும் இக்கட்சி உலக அளவில் அதிக உறுப்பினர்களைக் கொண்ட அரசியல் கட்சியாக முதலிடத்தில் உள்ளது.
# பாரதிய ஜனதா கட்சியின் அமைப்பு

## தாய் அமைப்பு

ராஷ்டிரிய சுயம்சேவக் சங்கம், பாரதீய ஜனதா கட்சியின் தாய் அமைப்பாக விளங்குகிறது. மேலும் சங்கப் பரிவார் அமைப்பின் உறுப்பினர்களில் பலர் பாரதீய ஜனதா கட்சியிலும் உறுப்பினராக உள்ளனர்.
# பாரதிய ஜனதா கட்சியின் அமைப்பு

## தேசிய அளவில் பாஜக அமைப்பு

### கட்சியின் வழிக்காட்டிக் குழு

இக்குழுவில் கட்சியின் மூத்த தலைவர்களான லால் கிருஷ்ண அத்வானி, முரளி மனோகர் ஜோஷி, நரேந்திர மோதி மற்றும் ராஜ்நாத் சிங் ஆகியோர் உள்ளனர்.
# பாரதிய ஜனதா கட்சியின் அமைப்பு

## தேசிய அளவில் பாஜக அமைப்பு

### தேசியத் தலைவர்

பாரதீய ஜனதா கட்சியின் தேசியத் தலைவரின் பதவிக் காலம் மூன்று ஆண்டுகள் மட்டுமே. ஆனால் ஒருவர் அதிக பட்சமாக இரண்டு முறை மட்டுமே தேசியத் தலைவராக பதவி வகிக்க இயலும். தேசியக் குழு மற்றும் மாநிலக் குழு உறுப்பினர்களால் தேசியத் தலைவர் தேர்வு செய்யப்படுவார். பொதுவாக தேசியத் தலைவர், கட்சியின் மூத்த தலைவர்களால் ஒருமனதாக தேர்வு செய்யப்படுகிறார்.
# பாரதிய ஜனதா கட்சியின் அமைப்பு

## மத்திய தேர்தல் குழு

பாரதீய ஜனதா கட்சியின் தேசிய செயற்குழுவானது 19 பேர் கொண்ட மத்திய தேர்தல் குழுவை நியமிக்கிறது. இந்தியா முழுவதும் உள்ள கட்சியின் அனைத்து சட்டமன்ற மற்றும் நாடாளுமன்றத் தேர்தல்களுக்கு வேட்பாளர்களைத் தேர்ந்தெடுப்பதே மத்திய தேர்தல் குழுவின் பணியாகும்.
# பாரதிய ஜனதா கட்சியின் அமைப்பு

## மத்திய தேர்தல் குழு

### தேசியக் குழு

கட்சியின் கொள்கையை வகுப்பதில் தேசியக் குழு உயர்ந்த அமைப்பாகும். தேசிய நிர்வாகக் குழுவினரால் கட்சி அமைப்பு விதிகளில் செய்யும் திருத்தங்கள், மாற்றங்கள், சேர்க்கைகளை தேசியக் குழுவில் ஒப்புதல் பெறப்பட்டே பிறகே நடைமுறைக்கு வரும். மூன்று ஆண்டுகளுக்கு ஓரு முறை மாநிலங்களின் குழுக்களுடன், தேசியக் குழுவினர் இணைந்து கட்சியின் தேசியத் தலைவரை தேர்வு செய்யும். தேசியக் குழு உறுப்பினர்களை மாநிலக் குழு உறுப்பினர்கள், முன்னாள் தேசியத் தலைவர்கள், மாநிலங்களின் சட்டமன்ற கட்சித் தலைவர்கள், பாரதிய ஜனதா கட்சியின் அணித் தலைவர்கள், நாடாளுமன்ற உறுப்பினர்களில் 10%, சட்டமன்ற உறுப்பினர்கள் மற்றும் தேசிய நிர்வாகக் குழு உறுப்பினர்கள் தேர்வு செய்வர்.
# பாரதிய ஜனதா கட்சியின் அமைப்பு

## துறைகள்

### தகவல் தொழில்நுட்பப் பிரிவு

பாரதிய ஜனதா கட்சியின் ஊடகப் பிரிவு கட்சியின் தகவல் தொழில்நுட்பங்களை நிர்வகிக்கிறது.
# பாரதிய ஜனதா கட்சியின் அமைப்பு

## கட்சியின் அணிகள்

1. மாணவர் அணி
1. இளைஞர் அணி
1. தொழிலாளர்கள் அணி
1. மகளிர் அணி
1. விவசாயிகள் அணி
1. சிறுபான்மையினர் அணி
1. பட்டியல் சமூகத்தினர் அணி
1. பட்டியல் பழங்குடியினர் அணி
1. இதர பிற்படுத்தப்பட்டோர் அணி
# பாரதிய ஜனதா கட்சியின் அமைப்பு

## மாநில அளவில்

பாரதிய ஜனதா கட்சியின் மாநிலத் தலைவர் தலைமையின் கீழ், மாநிலத்தின் அனைத்து பிரிவுகளும் இயங்கும்.
# பாரதிய ஜனதா கட்சியின் அமைப்பு

## மாநில அளவில்

### மாவட்ட அளவில்

பாரதிய ஜனதா கட்சியின் மாவட்டக் குழு, ஒரு தலைவர், 6 துணைத் தலைவர்கள், 4 பொதுச் செயலாளர்கள் மற்றும் 6 செயலாளர்கள் தலைமையில் நிர்வகிக்கப்படுகிறது.....
# பாரதிய ஜனதா கட்சியின் அமைப்பு

## மாநில அளவில்

### மண்டலக் குழு

மண்டல அளவில் ஒரு தலைவர் மற்றும் 2 பொதுச்செயலாளர் மற்றும் 4 செயலாளர்கள் தலைமையில் நிர்வகிக்கப்படுகிறது.
# பாரதிய ஜனதா கட்சியின் அமைப்பு

## உறுப்பினர் சேர்க்கை

18 வயது மற்றும் அதற்கும் மேற்பட்டவர்கள் பாரதிய ஜனதா கட்சியின் உறுப்பினராக சேர முடியும். வேறு கட்சியில் உறுப்பின்ராக இருப்பின், அதிலிருந்து முற்றிலும் விலகிய பின் கட்சி உறுப்பினராகலாம். உறுப்பினர் காலம் 6 ஆண்டுகள் மட்டுமே. 2019-ஆம் ஆண்டு முடிய உலக அளவில் அதிக உறுப்பினர்களைக் கொண்ட கட்சியாக பாரதிய ஜனதா கட்சி உருவெடுத்துள்ளது.
# மிர்பூர்-காசைச் சேர்ந்த பிரம்மன் சிலை

**மிர்பூர்-காசைச் சேர்ந்த பிரம்மா சிலை** என்பது, நவீன பாகிஸ்தானில் உள்ள சிந்து மாகாணத்தில் கிடைத்த பிரம்மாவின் புகழ்பெற்ற வெண்கல சிலையாகும். இது குப்தர் காலத்தை (ஐந்து அல்லது ஆறாம் நூற்றாண்டை) சேர்ந்தது. இது பிரம்மாவின், தொடக்ககாலத்தைச் சேர்ந்த, உலோகச் சிலையாகும். மிர்பூர் காசு படிமவியல் கலை மரபைச் சேர்ந்ததாக அறியப்படும் ஒரே சிலையும் இதுவேயாகும். இது குப்தர்கள் காலத்தின் "ஒரு மகத்தான கலைப் படைப்பு" என்றும் விவரிக்கப்பட்டுள்ளது.  
1929 ஆம் ஆண்டு ஹென்றி கௌசென் (Henry Cousens) என்பவர் மிர்பூர்-காசு அருகே ஒரு வயலில் இதனைக் கண்டறிந்ததாக அறிவித்துள்ளார். சிலர் பிராமணாபாத்தில் கண்டறிந்ததாகவும் தெரிவிக்கின்றனர்.
# மிர்பூர்-காசைச் சேர்ந்த பிரம்மன் சிலை

## விளக்கம்

நான்கு தலை கொண்ட பிரம்மாவின் வெண்கலச் சிலை 3 அடி உயரம் கொண்டது. பிரம்மா, இரண்டு கைகளுடன், வேட்டியும், முப்புரிநூலும் அணிந்து, ஆபரணங்கள் ஏதுமின்றி நின்ற கோலத்தில் வடிக்கப்பட்டுள்ளார். வாசுதேவ சரனா அகர்வாலா (Vasudeva Sharana Agrawala) இதை "இந்தக் காலகட்டத்தில், உலோக வார்ப்புக் கலையின் விதிவிலக்கான நல்ல மாதிரி" என்று குறிப்பிடுகிறார். "குப்தர்கள் காலத்திய உலோக வார்ப்புக் கலை மேதையின் சிறந்த கலைவண்ணம்" ஆகும் என்று ஸ்ரீராம மற்றும் சங்கர கோயலா (Śrīrāma and Śaṅkara Goyala) ஆகியோர் சொல்வது குறிப்பிடத்தக்கது . இச்சிலை சிந்துவில் கண்டறியப்பட்ட குப்தர்களின் உலோகக் கலைக்கான சிறந்த எடுத்துக்காட்டு என்றும் கூறப்படுகிறது.  
இச்சிலை கராச்சி தேசிய அருங்காட்சியகத்தில் காட்சிப்படுத்தப்பட்டுள்ளது.
# மிர்பூர்-காசைச் சேர்ந்த பிரம்மன் சிலை

## தொடர்புடைய கலையுடன் ஒப்பீடு

மிர்பூர் காசில் கண்டறியப்பட்ட பிரம்மா சிலை, கலை மற்றும் வரலாற்றாசிரியர்களால், வரலாற்று முக்கியத்துவம் வாய்ந்த, மற்ற பிரம்மாவின் கலைப்படைப்புகளுடன் ஒப்பிட்டு அறிவதற்காக பரவலாக பயன்படுத்தப்படுகிறது.
# மிர்பூர்-காசைச் சேர்ந்த பிரம்மன் சிலை

## மேலும் பார்க்கவும்

- சுல்தாகஞ்ச் புத்தர்
- சௌசா பதுக்கல்
- சந்த் நேனுராம் ஆசிரமம்
- அகோடா வெண்கலங்கள்
- கஹு-ஜோ-டரோ
# ஹாரி பால்க் (இந்தியாவியலாளர்)

**ஹாரி பால்க்** பெர்லினில் உள்ள ஃப்ரீ பல்கலைக்கழகத்தில் (Freie Universität in Berlin) இந்தியவியல் (Indology) பேராசிரியராக பணியாற்றி ஓய்வு பெற்றவர். இவர் பெர்லினில் உள்ள ஃப்ரி பல்கலைக்கழகத்தில் இந்திய மொழியியல் மற்றும் கலை வரலாறு நிறுவனத்தின் (Institute of Indian Philology and Art History at the Free University in Berlin) இயக்குநராகவும் இருந்துள்ளார். அவர் ஒரு நன்கு அறியப்பட்ட இந்தியவியலாளர் ஆவார்.
# ஹாரி பால்க் (இந்தியாவியலாளர்)

## படைப்புகள்

- ''Quellen des Pañcatantra (Freiburger Beiträge zur Indologie) (German Edition, 1978)
- *Bruderschaft und Würfelspiel: Untersuchungen zur Entwicklungsgeschichte des vedischen Opfers* (German Edition, 1986)
- ''Schrift im alten Indien: Ein Forschungsbericht mit Anmerkungen (ScriptOralia, German Edition, 1993)
- *Asokan Sites and Artefacts: A Source-Book with Bibliography* Mainz 2006
- *The tidal waves of Indian history* in "Between the Empires: Society in India 300 BCE to 400 CE" (Oxford University Press 2006)
- *Foreign terms in Sanskrit* in "The Idea of Writing: Play and Complexity (Brill, 2010)
- *Harisyenalekhapañcasika: Fifty Selected Papers on Indian Epigraphy and Chronology*, 2014
# கல்வெட்டுப் படி எடுத்தல்

**கல்வெட்டு படி எடுத்தல்** என்பது கல்வெட்டின் சரியான நகலைப் பெறுவதற்கு கல்வெட்டியலில் மேற்கொள்ளப்படும் ஒரு செயலாகும். இது ஆங்கிலத்தில் Estampage என்ற நுட்பச் சொல்லால் குறிக்கப்படுகிறது.  
ஜெயந்தி மதுகரின் கூற்றுப்படி, கல்வெட்டு படி எடுத்ததல் என்பது பின்வருமாறு வரையறுக்கப்படுகிறது:  
தெளிவாகப் படிப்பதற்காக, கல்வெட்டுகளை ஒரு காகிதத் தாளில் ‘பதித்தல்’ (a process of ‘stamping’ the inscriptions from the stone on to a piece of paper for a clearer read)  
மெரியம்-வெப்ஸ்டர் அகராதி இதை இவ்வாறு வரையறுக்கிறது:  
மை பூசப்பட்ட காகிதத்தில் பதிக்கப்படும் ஒரு கல்வெட்டின் மறுபதிப்பு (an impression of an inscription made on inked paper)
# கல்வெட்டுப் படி எடுத்தல்

## சொற்பிறப்பியல்

இந்திய தொல்லியல் துறையின் (ASI) கல்வெட்டுக் கிளையின் முன்னாள் இயக்குநரான டி.எஸ் இரவிசங்கரின் கருத்துப்படி, கல்வெட்டு படி எடுத்தலை குறிக்கும் "Estampage" என்ற சொல்லானது கல்வெட்டு வல்லுநர்களால் பயன்படுத்தப்படும் ஒரு இந்தியச் சொல்லாகும்.  
ஒரு படி எடுக்கும் செயல்முறை அவற்றில் பின்வருவன சில அடங்கும்:  
- அசோகர் கல்வெட்டுக்கள்
- கேரளாவின் சிரியாக் / பஹ்லவி கல்வெட்டுகள்
# கல்வெட்டுப் படி எடுத்தல்

## அருங்காட்சியகங்கள் மற்றும் காட்சிப்படுத்தல்

2016 ஆம் ஆண்டில், இந்திய தொல்லியல் துறையின் (ஆங்கிலம்: Archaeological Survey of India) தென் மண்டலத்தின் கல்வெட்டுக் கிளையானது, தென்னிந்தியாவின் சென்னையில் உள்ள புனித ஜார்ஜ் கோட்டையில் *யூஜென் ஜூலியஸ் தியோடர் ஹூல்ஷின் நினைவு அருங்காட்சியகம் மற்றும் கல்வெட்டு புகைப்படக் கண்காட்சி* என்ற பெயரில் புதிய, நிரந்தர அருங்காட்சியகம் மற்றும் கல்வெட்டுப்படிகளின் கண்காட்சியைத் திறந்தது. இந்த அருங்காட்சியகம், அசோகரின் 159வது பிறந்தநாள் கொண்டாட்டத்தின் ஒரு பகுதியாக, அசோகரின் பண்டைய கல்வெட்டுகளைப் புரிந்துகொள்வதற்காக புகழ்பெற்ற ஒரு ஜெர்மானிய கல்வெட்டு வல்லுநரும் இந்தியவியலாளருமான இ. ஹுல்ஷின் (E. Hultzsch) பெயரிடப்பட்டது.
# கல்வெட்டுப் படி எடுத்தல்

## மேலும் பார்க்கவும்

- பெர்னாண்ட் கோர்பி, ஒரு பிரெஞ்சு தொல்பொருள் ஆராய்ச்சியாளர்
- கிரீஸ் மற்றும் மத்திய கிழக்கிலிருந்து 10,000 க்கும் மேற்பட்ட கல்வெட்டு படிகள் சேகரிப்பு Maison de l'Orient et de la Méditerranée, Lyon, France
# கோலோக் ஆறு

**கோலோக் ஆறு** என்பது (மலாய்: *Sungai Golok*; ஆங்கிலம்: *Golok River*; தாய்: แม่น้ำโก-ลก) என்பது மலேசியா மற்றும் தாய்லாந்து எல்லையில் அமைந்துள்ள ஓர் ஆறு. இந்த ஆறு மலேசியாவின் கிளாந்தான் மாநிலத்தையும்; தாய்லாந்தின் நாராதிவாட் மாநிலத்தையும் எல்லையாகக் கொண்டு உள்ளது.  
இந்த ஆற்றைக் கடப்பதற்கு ஒரே ஒரு பொதுவான பாலம் உள்ளது. அதன் பெயர் ரந்தாவ் பாஞ்சாங்-சுங்கை கோலோக் பாலம். இந்தப் பாலம் மலேசியா, கிளாந்தான் மாநிலத்தின் ரந்தாவ் பாஞ்சாங் நகரத்தையும்; தாய்லாந்து, நாராதிவாட் *(Narathiwat)* மாநிலத்தின் சுங்கை கோலோக் *(Sungai Kolok)* நகரத்தையும் இணைக்கின்றது.
# கோலோக் ஆறு

## அமைதிப் பாலம்

இந்தப் பாலத்தை அமைதிப் பாலம் (ஆங்கிலம்: *Harmony Bridge*; மலாய் மொழி: *Jambatan Muhibah*) என்றும் அழைக்கிறார்கள். ரந்தாவ் பாஞ்சாங் சுங்கவரி இல்லாத பகுதியாகும்.  
கோலோக் ஆறு தாய்லாந்து வளைகுடாவில் நாராதிவாட் மாநிலத்தின் தக் பாய் மாவட்டத்தின் வழியாகச் செல்கிறது. பருவமழைக் காலத்தின் போது வெள்ளப் பெருக்கு ஏற்படுவது வழக்கம்.  
சுக்கிரின் மாவட்டத்தில் கோலோக் ஆற்று ஓரங்களில் தங்க மண் தேடுவது, இன்றும் ஒரு குடிசைத் தொழிலாக உள்ளது. ஆற்று ஓரங்களில் காணப்படும் மணல் படுகைகளில் தங்கத் துகடுகள் ஆங்காங்கே காணப் படுகின்றன. அவற்றை அகன்ற பானைகளில் மூலமாக அலசி எடுத்து உள்ளூர் தங்கத் தரகர்களிடம் மலிவான விலையில் விற்கின்றனர்.
# கோவா கொங்கணி அகாடமி

**கோவா கொங்கணி அகாடமி** (Goa Konkani Akademi) என்பது கோவாவில் கொங்கணி மொழியை மேம்படுத்துவதற்காக 1986 ஆம் ஆண்டு கோவா அரசாங்கத்தால் அமைக்கப்பட்ட ஓர் அமைப்பாகும். எழுத்தாளர்கள், ஆராய்ச்சியாளர்கள் போன்றவர்களை ஊக்குவிப்பதன் மூலம் கொங்கணி மொழியின் வளர்ச்சியின் வேகத்தை விரைவுபடுத்துவதும், அனைத்து பகுதிகளிலிருந்தும் கொங்கணியர்களை ஒன்றிணைப்பதும் இவ்வமைப்பின் நோக்கமாகும்.
# கோவா கொங்கணி அகாடமி

## அமைப்பு

கோவா கொங்கணி அகாடமி 1986 ஆம் ஆண்டு நிறுவப்பட்டது. ஒரு தன்னாட்சி அமைப்பாகவும் கோவா மாநிலத்தின் அதிகார வரம்பைக் கொண்டதாகவும் இயங்குகிறது. ஆகியோர் இப்பொறுப்பில் இருந்தனர்.
# கோவா கொங்கணி அகாடமி

## குறிக்கோள் மற்றும் நோக்கம்

கோவா கொங்கணி அகாடமி கொங்கணி மொழியின் வளர்ச்சியை ஊக்குவிக்கும் நோக்கத்துடன் கட்டப்பட்டது. இதன் இணையதளத்தில் குறிப்பிடப்பட்டுள்ள சில முக்கிய இலக்குகள்:  
1. கொங்கணி மொழி, இலக்கியம் மற்றும் கலாச்சாரத் துறையில் ஆராய்ச்சிக்கான திட்டம் அல்லது திட்டங்களைத் தொடங்குதல், உதவுதல் அல்லது செயல்படுத்துதல்.
1. அத்தகைய ஆராய்ச்சியின் முடிவுகளை கொங்கணி மொழியில் வெளியிட உதவுவதல் அல்லது மேற்கொள்ளுதல்.
1. அசல் மற்றும் ஆராய்ச்சித் தாள்கள், தனிக்கட்டுரைகள் , புத்தகங்கள், பத்திரிகைகள் மற்றும் பிற அறிவுப் பிரிவின் எந்தப் படைப்புகளையும் கொங்கணி மொழியில் வெளியிடத் தொடங்குவதற்கு, உதவுதல் அல்லது மேற்கொள்ளுதல் .  
கோவா அரசாங்கத்தால் வழங்கப்பட்ட வழிகாட்டுதலின் கீழ் அகாடமி அதன் செயல்பாடுகளை மேற்கொள்கிறது. இது கொங்கணி தொடர்பாக பல்வேறு கொள்கைகளை வகுப்பதில் மாநில அரசுக்கு உதவுகிறது. ஆம் ஆண்டு முதல் ஐந்து நாள் வருடாந்திர கலாச்சார நிகழ்வை ஏற்பாடு செய்தது.
# கோவா கொங்கணி அகாடமி

## நிறுவன கட்டமைப்பு

அகாடமியின் அமைப்பு பல்வேறு பிரிவுகளைக் கொண்டுள்ளது  
1. **கல்விப் பிரிவு** : முதுகலை மற்றும் சான்றிதழ் படிப்புகள்; ஆசிரியர் பயிற்சி
1. **அகராதிப் பிரிவு** : கொங்கணி கலைக்களஞ்சியம் மற்றும் அகராதிகளின் உருவாக்கம்
1. **நாட்டுப்புறவியல் பிரிவு** : நாட்டுப்புறவியல் தொடர்பான பல்வேறு ஊடகங்களின் தொகுப்பு
1. **இலக்கியப் பிரிவு** : பல்வேறு வெளியீடு திட்டங்களை மேற்பார்வையிடுகிறது
1. **கலாச்சாரப் பிரிவு** : நாடகம் மற்றும் ஆவணப்படங்கள்.
# கோவா கொங்கணி அகாடமி

## தலைமைத்துவம்

அகாடமியின் தொடக்கத்தில் இருந்து பின்வரும் தலைவர்கள் பொறுப்பில் இருந்தனர்..
**தலைப்பு**  
| புருசோத்தம் ககோட்கர் | 1984-1993 |  |
| --- | --- | --- |
| புருசோத்தம் ககோட்கர் | 1993-1996 |  |
| புருசோத்தம் ககோட்கர் | 1996, ஜனவரி முதல் அக் |  |
| உதய் எல். பெம்ப்ரே | 1996-1999 |  |
| உதய் எல். பெம்ப்ரே | 1999-2002 |  |
| புண்டலிக் என். நாயக் | 2002-2005 |  |
| புண்டலிக் என். நாயக் | 2005-2008 |  |
| என். சிவதாசு | 2009-2011 |  |
| திலீப் போர்கர் | 2012 ஜனவரி-ஏப் |  |
| புண்டலிக் என். நாயக் | 2012-2015 |  |
| மாதவ் போர்க்கர் | 2015-2017 |  |
| இயக்குநர், அலுவல் மொழி இயக்குநரகம் | 2017-2019 |  |
| சுரேசு குண்டு அமோங்கர் | 2019 | } |
# கோவா கொங்கணி அகாடமி

## விமர்சனம்

கடந்த காலத்தில் உரோமானிய எழுத்துகளில் கொங்கணி வெளியீடுகள் இருந்ததாகக் அகாடமி மீது குற்றம் சாட்டப்பட்டது. கோவாவில் உள்ள இரு பெரும் சமூகங்களைச் சேர்ந்தவர்கள் ( இந்துக்கள் மற்றும் கிறித்தவர்கள் ) சுழற்சி முறையில் அகாடமியின் தலைவராக இருக்க வேண்டும் என்பது மற்றொரு கோரிக்கையாகும்.  
மார்ச் 2017 ஆம் ஆண்டு மார்ச்சு மாதத்தில் அகாடமியின் மூன்று முக்கிய உறுப்பினர்கள்—தலைவர் மாதவ் போர்கர், துணைத் தலைவர் இயோசு லோரெங்கோ மற்றும் உறுப்பினர் கமலாகர் மல்சி— "பல்வேறு கொங்கணி மொழி மேம்பாட்டுத் திட்டங்களை நடத்துவதற்கு அரசாங்கத்திடம் இருந்து நிதி பெறுவதில் உள்ள சிக்கல்களைக் காரணம் காட்டி" தங்கள் பதவிகளைத் துறந்தனர்.  
அகாடமி நிராகரித்த அல்லது ஆதரிக்க மறுத்த சில புத்தகங்கள் மீது சர்ச்சைகள் உள்ளன.  
அகாடமி ஒரு புத்தக வெளியீட்டுத் திட்டத்தைக் கொண்டுள்ளது, ஆனால் தயாரிக்கப்பட்ட புத்தகங்களின் தெரிவுநிலை சாத்தியமானவற்றுக்கு போதுமானதாக இல்லை. "குறைந்த விலை, விநியோக-விளிம்பு கொள்கை" ஒரு காரணமாகும். இது விநியோகப்பவர்களின் ஆர்வமின்மைக்கும் புத்தகங்களுக்கு குறைந்த வாசகர்கள் இருப்பதற்கும் காரணமாக இருக்கலாம்.
# கோவா கொங்கணி அகாடமி

## அமைவிடம்

கோவா கொங்கணி அகாடமியின் அலுவலகம் கோவாவின் பனாசியில் உள்ள பட்டோ காலனியில் அமைந்துள்ளது.
# கோவா கொங்கணி அகாடமி

## மேலும் பார்க்கவும்

- கொங்கணி மொழி
# மோனோ ஐதரசன் பாசுபேட்டு

**மோனோ ஐதரசன் பாசுபேட்டு** (*Monohydrogen phosphate*) என்பது [HPO<sub>4</sub>]<sup>2-</sup> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் அயனியாகும். O-H பிணைப்பு இடம்பெற்றுள்ளது என்பதைக் காட்டுவதற்காக [PO<sub>3</sub>(OH)]<sup>2-</sup> என்றும் இதன் வாய்ப்பாட்டை எழுதலாம். ஈரைதரசன் பாசுபேட்டுடன் மோனோ ஐதரசன் பாசுபேட்டும் இயற்கையில் பரவலாகக் கிடைக்கிறது. இவற்றின் உப்புகள் உரங்கள் மற்றும் சமையலில் பயன்படுத்தப்படுகின்றன. பெரும்பாலான மோனோ ஐதரசன் பாசுபேட்டு உப்புகள் நிறமற்றவை, நீரில் கரையக்கூடியவை மற்றும் நச்சுத்தன்மையற்றவையாக உள்ளன. ஒற்றை ஐதரசன் பாசுபேட்டு என்றும் இதை அழைக்கலாம்.
# மோனோ ஐதரசன் பாசுபேட்டு

## அமில-கார சமநிலை

பாசுபாரிக் அமிலத்தை பாசுபேட்டாக மாற்றும் வினையில் மோனோ ஐதரசன் பாசுபேட்டு ஒரு வேதியியல் இடைநிலையாகும்
| H<sub>3</sub>PO<sub>4</sub> + H<sup>+</sup> | p*K*<sub>a1</sub> = 2.14 |  |
| --- | --- | --- |
| + H<sup>+</sup> | p*K*<sub>a2</sub> = 7.20 |  |
| + H<sup>+</sup> | p*K*<sub>a3</sub> = 12.37 | } |
# மோனோ ஐதரசன் பாசுபேட்டு

## உதாரணங்கள்

- ஈரமோனியம் பாசுபேட்டு, (NH<sub>4</sub>)<sub>2</sub>HPO<sub>4</sub>
- இருசோடியம் பாசுபேட்டு, Na<sub>2</sub>HPO<sub>4</sub>, with varying amounts of water of hydration
# விட்ணு சிறிதர் வாகங்கர்

**விட்ணு சிறிதர் வாகங்கர்** (ஆங்கிலம்: Vishnu Shridhar Wakankar) (4 மே 1919 - 3 ஏப்ரல் 1988) ஒரு இந்திய தொல்லியல் ஆய்வாளர் ஆவார். 1957 ஆம் ஆண்டில் பிம்பேட்கா குகைகள் மற்றும் 1964 ஆம் ஆண்டில் கயாத்தா கலாச்சாரம் போன்றவற்றைக் கண்டறிந்த பெருமை வாகங்கருக்கு உண்டு. 2003 ஆம் ஆண்டில், யுனெஸ்கோ பிம்பேட்கா பாறை குகைகளை உலக பாரம்பரிய தளமாக அறிவித்தது. பிம்பேட்கா குகைகள் இந்தியாவில் மனித வாழ்வின் ஆரம்ப தடயங்களில் ஒன்றாகும்.